paragraph_text: Ustav Sjedinjenih Američkih Država raspoređuje vlast između te dvije razine uprave. Usvajanjem ustava građani saveznih država prenijeli su neka ograničena prava sa svojih saveznih država na federalnu vladu. Po 10. amandmanu Ustava Sjedinjenih Američkih Država savezne države ili njezini građani zadržali su sve ovlasti koja nisu proslijeđena vladi Sjedinjenih Američkih Država ni ograničena saveznim državama. Područje javne sigurnosti (u smislu borbe protiv kriminala), obrazovanje, zdravstvo, promet i infrastruktura prvenstveno se smatraju odgovornostima saveznih država, iako danas federalne institucije utječu kroz financiranje i regulaciju. Ustav Sjedinjenih Američkih Država mijenjao se tijekom svojega postojanja, kao i tumačenja i primjena njegovih članova. Opća tendencija jest prema centralizaciji, čime federalna vlada igra mnogo značajniju ulogu nego nekada.